techiaith/cofnodycynulliad_en-cy huggingface dataset:
English: Back to, I think, the issue raised yesterday, Bangor University are facing, or staff are facing, 115 compulsory redundancies. The university says this is because they need to save £8.5 million to address significant financial challenges, and we understand a number of other universities across the length and breadth of Wales are considering how they're going to square the financial circle in similar circumstances. We know that universities lost out on tens of millions of pounds taken from them and given in grants paid to English universities through the fees of students going over the border to study, something that your party and mine accepted from Labour couldn't be done after your party and mine and Plaid voted to scrap student fees during the second Assembly. We also know that yesterday, Universities Wales, responding to your student support package, referred to having had to absorb the increases in costs since the introduction of the current tuition fee system in 2012. Following your announcement yesterday, therefore, how quickly will the savings generated actually generate greater funding being received by universities in Wales to hopefully mitigate against these tough decisions they're having to take?
Welsh: Gan ddychwelyd, rwy'n credu, at y mater a godwyd ddoe, mae Prifysgol Bangor yn wynebu, neu mae'r staff yn wynebu, 115 o ddiswyddiadau gorfodol. Dywed y brifysgol mai'r rheswm am hyn oedd bod angen iddynt arbed £8.5 miliwn i fynd i'r afael â heriau ariannol sylweddol, a deallwn fod nifer o brifysgolion eraill ledled Cymru yn ystyried sut y byddant yn sgwario'r cylch ariannol mewn amgylchiadau tebyg. Gwyddom fod prifysgolion wedi gweld degau o filiynau o bunnoedd yn cael ei gymryd oddi wrthynt a'i roi mewn grantiau i brifysgolion yn Lloegr drwy ffioedd myfyrwyr sy'n mynd dros y ffin i astudio, rhywbeth y derbyniodd eich plaid chi a fy mhlaid i gan y Blaid Lafur na ellid ei wneud ar ôl i'ch plaid chi a fy un innau a Phlaid Cymru bleidleisio i gael gwared ar ffioedd myfyrwyr yn ystod yr ail Gynulliad. Gwyddom hefyd fod Prifysgolion Cymru, wrth ymateb i'ch pecyn cymorth i fyfyrwyr ddoe, wedi cyfeirio at orfod amsugno'r cynnydd yn y costau ers cyflwyno'r system ffioedd dysgu bresennol yn 2012. Yn dilyn eich cyhoeddiad ddoe, felly, pa mor gyflym y bydd yr arbedion a gynhyrchir yn arwain at fwy o arian ar gyfer prifysgolion yng Nghymru er mwyn iddynt allu lliniaru, gobeithio, yn erbyn y penderfyniadau anodd hyn y mae'n rhaid iddynt eu gwneud?
English: We have to recognise, or some of us have to recognise, the very difficult situation that many of our higher education institutions are facing at the moment. It is a perfect storm of Brexit, of demographics, as well as having to compete in a market that is not just a market in the UK but an international market. This Government has to respond to that. Now, despite ongoing financial pressures, the Higher Education Funding Council for Wales have been able to allocate funds in excess of £100 million to the sector for 2017-18, but there are challenging times ahead. However, our predictions over the implementation of Diamond should see HEFCW's budget grow to be able to support our higher education institutions but, of course, that is subject to the usual budgeting processes that we have here in the Assembly. But you will be aware that, in my agreement that brought me into Government, I and the First Minister have agreed that universities should be no worse off as a result of the implementation of Diamond. In fact, it's true to say that the implementation of Diamond will cost money to the Government in the first instance, but it is the right thing to do for Welsh students and Welsh institutions.
Welsh: Mae'n rhaid inni gydnabod, neu mae'n rhaid i rai ohonom gydnabod, y sefyllfa anodd iawn sy'n wynebu llawer o'n sefydliadau addysg uwch ar hyn o bryd. Mae'n storm berffaith sy'n cyfuno Brexit, demograffeg, yn ogystal â gorfod cystadlu mewn marchnad sydd nid yn unig yn farchnad yn y DU ond yn farchnad ryngwladol. Mae'n rhaid i'r Llywodraeth hon ymateb i hynny. Nawr, er y pwysau ariannol parhaus, mae Cyngor Cyllido Addysg Uwch Cymru wedi gallu dyrannu dros £100 miliwn o gyllid i'r sector ar gyfer 2017-18, ond mae cyfnod heriol o'n blaenau. Fodd bynnag, dylai ein rhagfynegiadau mewn perthynas â gweithredu Diamond weld cyllideb Cyngor Cyllido Addysg Uwch Cymru yn tyfu i allu cefnogi ein sefydliadau addysg uwch, ond wrth gwrs, mae hynny'n amodol ar y prosesau cyllidebu arferol sydd gennym yma yn y Cynulliad. Ond fe fyddwch yn gwybod, yn y cytundeb a ddaeth â mi yn rhan o'r Llywodraeth, fy mod i a'r Prif Weinidog wedi cytuno na ddylai'r prifysgolion fod yn waeth eu byd o ganlyniad i weithredu Diamond. Mewn gwirionedd, mae'n wir dweud y bydd y broses o weithredu Diamond yn costio arian i'r Llywodraeth yn y lle cyntaf, ond dyna'r peth iawn i'w wneud ar gyfer myfyrwyr Cymru a sefydliadau Cymru.
English: Thank you, Rhianon. In Wales, all children benefit from music education during the foundation phase and at key stages 2 and 3, when it is a statutory part of the curriculum. Furthermore, the Welsh Government is collaborating with stakeholders across the education and culture sectors to deliver a range of measures aimed at enhancing that provision.
Welsh: Diolch, Rhianon. Yng Nghymru, mae pob plentyn yn elwa ar addysg gerddoriaeth yn ystod y cyfnod sylfaen ac yng nghyfnodau allweddol 2 a 3, pan fo'n rhan statudol o'r cwricwlwm. Yn ogystal â hynny, mae Llywodraeth Cymru yn cydweithio â rhanddeiliaid ar draws y sectorau addysg a diwylliant i gyflwyno ystod o fesurau sy'n anelu at wella'r ddarpariaeth honno.
English: You do need to come to a question, however important music is in Wales.
Welsh: Mae angen i chi ofyn cwestiwn, ni waeth pa mor bwysig yw cerddoriaeth yng Nghymru.
English: I will. Would the Cabinet Secretary agree that the time is right to futureproof and safeguard our structures in Wales? Would she agree with me that Wales would greatly benefit from a national overarching music performance strategy, a delivery model incorporating instrumental tuition across Wales regardless of income, wealth or privilege?
Welsh: Mi wnaf. A fyddai Ysgrifennydd y Cabinet yn cytuno ei bod yn bryd gwarchod ein strwythurau yng Nghymru, a'u diogelu ar gyfer y dyfodol? A fyddai'n cytuno â mi y byddai Cymru'n elwa'n fawr o strategaeth drosfwaol genedlaethol ar berfformio cerddoriaeth, model cyflawni i gynnwys hyfforddiant offerynnol ledled Cymru heb ystyried incwm, cyfoeth na braint?
English: Well, I can certainly agree with the intervention behind me, having sat through a Wagner opera once. It indeed was very, very, very, very long. Can I agree with the Member that we have much to celebrate with regard to music and creative learning through the arts here in Wales? But there is more to do, especially with regard to local education music services, which have gone through a very tough time. I met only yesterday with Karl Napieralla, who chaired the task and finish group in the last Assembly, to look to see what more we can do in this regard. I'm sure that all of us will enjoy the music showcase event that the Member has organised for us next week. Could I say that the timing of the event, Presiding Officer, is excellent? Because 19 July is the day that the Senedd will be a drop-off point for staff and Assembly Members to donate their unwanted instruments as part of the first ever Welsh Government and National Assembly for Wales musical instrument amnesty. I would encourage all Members here today in the Chamber to start looking through their cupboards and their attics to see if they have anything that they could donate to this innovative project.
Welsh: Wel, yn sicr, gallaf gytuno â'r ymyriad y tu ôl i mi, gan fy mod wedi eistedd drwy opera Wagner unwaith. Yn wir, roedd yn hir iawn, iawn, iawn, iawn. A gaf fi gytuno gyda'r Aelod fod gennym lawer i'w ddathlu o ran cerddoriaeth a dysgu creadigol drwy'r celfyddydau yma yng Nghymru? Ond mae mwy i'w wneud, yn enwedig mewn perthynas â gwasanaethau cerddoriaeth addysg leol, sydd wedi mynd drwy gyfnod anodd iawn. Ddoe ddiwethaf, cefais gyfarfod gyda Karl Napieralla, cadeirydd y grŵp gorchwyl a gorffen yn y Cynulliad diwethaf, i drafod beth arall y gallwn ei wneud yn hyn o beth. Rwy'n siŵr y bydd pob un ohonom yn mwynhau'r arddangosfa gerddoriaeth y mae'r Aelod wedi'i threfnu ar ein cyfer yr wythnos nesaf. A gaf fi ddweud bod amseriad y digwyddiad, Llywydd, yn ardderchog? Oherwydd 19 Gorffennaf yw'r diwrnod y bydd y Senedd yn fan gollwng i staff ac Aelodau'r Cynulliad gyfrannu eu hofferynnau diangen fel rhan o amnest offerynnau cerdd cyntaf Llywodraeth Cymru a Chynulliad Cenedlaethol Cymru. Byddwn yn annog pob Aelod sydd yma yn y Siambr heddiw i ddechrau edrych drwy eu cypyrddau a'u hatigau i weld a oes ganddynt unrhyw beth y gallent ei gyfrannu i'r prosiect arloesol hwn.
English: Rhianon Passmore mentioned the national endowment fund, of course, and back in February when you announced this, in answer to my question of whether the fund would result in support for core music services being diverted into this new fund, you replied that you were mindful of the fact that it might mean diversion and we'll have to be aware of that as we go forward. I appreciate the fund is still pretty much in its infancy, but can you tell us about the development of the criteria of access to that fund, and whether the vulnerability that it might present to core music services has been resolved?
Welsh: Crybwyllodd Rhianon Passmore y gronfa waddol genedlaethol, wrth gwrs, ac yn ôl ym mis Chwefror pan gyhoeddoch hyn, wrth ateb fy nghwestiwn ynglŷn ag a fyddai'r gronfa'n arwain at ddargyfeirio'r gefnogaeth oddi wrth wasanaethau cerddoriaeth craidd ac i'r gronfa newydd hon, fe ateboch eich bod yn ymwybodol o'r ffaith y gallai hynny olygu dargyfeirio ac y byddai'n rhaid inni fod yn ymwybodol o hynny wrth inni symud ymlaen. Rwy'n sylweddoli ei bod yn dal yn ddyddiau cynnar ar y gronfa, ond a allwch ddweud wrthym am ddatblygiad y meini prawf ar gyfer cael mynediad at y gronfa honno, ac a yw'r perygl y gallai ei achosi i wasanaethau cerddoriaeth craidd wedi cael ei ddatrys?
English: The Member will be aware that £1 million has been made available jointly from my department and the department for economy and infrastructure for the establishment and the seed funding of the endowment. The Arts Council of Wales is currently in the process of setting the endowment up, but I will write to the Member with more details about the specific question that she has.
Welsh: Bydd yr Aelod yn ymwybodol fod £1 filiwn wedi ei ddarparu gan fy adran i ar y cyd ag adran yr economi a'r seilwaith at ddibenion sefydlu'r gwaddol a'r cyllid sbarduno ar ei gyfer. Mae Cyngor Celfyddydau Cymru yn y broses o sefydlu'r gwaddol ar hyn o bryd, ond byddaf yn ysgrifennu at yr Aelod gyda mwy o fanylion am ei chwestiwn penodol.
English: I wanted to ask specifically about your conversations with the new organisation National Youth Arts Wales. I was speaking to tutors at Gartholwg school, when we went as part of the committee inquiry on music, with Dawn Bowden, and one of the tutors said to me, 'My daughter is applying for the European orchestra because she can afford to do that more than she can afford the fees for the Welsh orchestra.' I feel that if our young people are being priced out of being able to apply for their own national orchestra, what does this say to the future instrumentalists of Wales when they want to aspire to the top of the pyramid, which is National Youth Arts? If they cannot aspire to that because of the fees, then how are they then supposed to engage in the process? So, I wonder, with this new body now in place, what conversations you can have with regard to extending bursary schemes so that everybody can be part of this exciting venture.
Welsh: Roeddwn am ofyn yn benodol am eich sgyrsiau gyda'r sefydliad newydd, Celfyddydau Cenedlaethol Ieuenctid Cymru. Roeddwn yn siarad â thiwtoriaid yn ysgol Gartholwg, pan aethom fel rhan o ymchwiliad y pwyllgor ar gerddoriaeth, gyda Dawn Bowden, a dywedodd un o'r tiwtoriaid wrthyf, 'Mae fy merch yn gwneud cais am y gerddorfa Ewropeaidd gan y gall fforddio gwneud hynny yn haws nag y gall fforddio'r ffioedd ar gyfer cerddorfa Cymru.' Os yw ein pobl ifanc yn cael eu prisio allan o allu gwneud cais i'w cerddorfa genedlaethol eu hunain, beth y mae hyn yn ei ddweud wrth ddarpar offerynwyr Cymru pan fyddant am anelu at frig y pyramid, sef Celfyddydau Cenedlaethol Ieuenctid Cymru? Os na allant anelu at hynny oherwydd y ffioedd, sut y mae disgwyl iddynt gymryd rhan yn y broses? Felly, gyda'r corff newydd hwn bellach ar waith, tybed pa sgyrsiau y gallwch eu cael mewn perthynas ag ehangu'r cynlluniau bwrsariaeth fel y gall pawb fod yn rhan o'r fenter gyffrous hon.
English: Can I thank Bethan for her question and the intense interest that the Member has shown on this subject over a number of terms here in this National Assembly? I welcome very much the review by the committee that she chairs, and the interest that they've taken with regard to this. I'm very concerned that a young person with obvious talent should not be able to participate at a level that is commensurate with her ability to do so. If the Member would be good enough to write to me, I will look at that specific instance. We have to work across the piece with all bodies that have an interest and responsibility for delivering this to ensure that access is based on talent and interest and not on the ability of a parent to pay. I was greatly heartened recently, opening the new Ysgol y Wern in Wrexham. The headteacher there had used some of his pupil deprivation grant to purchase musical instruments for the children at that school, a school that has high levels of free school meals, and he said to me after the performance of their violin group, 'I knew I'd cracked it when four of these children asked for a violin for their birthdays.' But we need to ensure that, if we give them that chance, they are able to continue to pursue that at older levels. Again, this stresses the importance of why all Assembly Members should get into their attics and look to see what they can bring to the amnesty next week. I can assure them that their instruments will find a good home.
Welsh: A gaf fi ddiolch i Bethan am ei chwestiwn a'r diddordeb dwys y mae'r Aelod wedi'i ddangos yn y pwnc hwn dros sawl tymor yma yn y Cynulliad Cenedlaethol? Croesawaf adolygiad y pwyllgor y mae'n ei gadeirio yn fawr iawn, a'u diddordeb yn hyn o beth. Mae'n peri cryn bryder i mi na all unigolyn ifanc â thalent amlwg gymryd rhan ar lefel sy'n gymesur â'i gallu i wneud hynny. Os gall yr Aelod ysgrifennu ataf, byddaf yn edrych ar yr achos penodol hwnnw. Mae'n rhaid i ni weithio gyda'r holl gyrff sydd â diddordeb a chyfrifoldeb dros gyflawni hyn i sicrhau bod mynediad yn seiliedig ar dalent a diddordeb yn hytrach nag ar allu rhiant i dalu. Cefais fy nghalonogi'n fawr yn ddiweddar, wrth agor yr ysgol newydd, Ysgol y Wern, yn Wrecsam. Roedd y pennaeth yno wedi defnyddio peth o'i grant amddifadedd disgyblion i brynu offerynnau cerddorol ar gyfer y plant yn yr ysgol honno, ysgol sydd â lefelau uchel o blant yn cael prydau ysgol am ddim, a dywedodd wrthyf ar ôl perfformiad eu grŵp ffidil, 'Roeddwn yn gwybod fy mod wedi taro'r hoelen ar ei phen pan ofynnodd pedwar o'r plant hyn am ffidil ar eu penblwyddi.' Ond mae angen i ni sicrhau, os rhown y cyfle hwnnw iddynt, eu bod yn gallu parhau i fynd ar drywydd hynny ar lefelau hŷn. Unwaith eto, mae hyn yn pwysleisio pam y dylai holl Aelodau'r Cynulliad fynd i'w hatigau ac edrych i weld beth y gallant ei roi i'r amnest yr wythnos nesaf. Gallaf eu sicrhau y bydd eu hofferynnau'n mynd i gartrefi da.
English: Thank you, John. I support the use of schools as community assets. We are working to progress the recommendations from the Public Policy Institute for Wales report on the use of school facilities by communities. The twenty-first century schools programme encourages the construction of flexible assets, especially those that can be used by the school and the community as a whole.
Welsh: Diolch, John. Rwy'n cefnogi'r defnydd o ysgolion fel asedau cymunedol. Rydym yn gweithio er mwyn bwrw ymlaen ag argymhellion adroddiad y Sefydliad Polisi Cyhoeddus i Gymru ar y defnydd o gyfleusterau ysgolion gan gymunedau. Mae rhaglen ysgolion yr unfed ganrif ar hugain yn annog adeiladu asedau hyblyg, yn enwedig rhai y gellir eu defnyddio gan yr ysgol a'r gymuned yn gyffredinol.
English: Cabinet Secretary, children spend relatively little time in school compared to time out of school, so it's obviously very, very important that the home and, indeed, the community in which they live contribute to and encourage their education. Community-focused schools are a great way of building that partnership between the school, the family and the wider community. The facilities, sadly, are too often shut away at evenings, weekends and school holidays, which is not a good use of resource at a time of great strain on public finances. So, for lots and lots of reasons, including those, it would be great if we had more consistency in Wales. At the moment, I think it's quite patchy. So, I'd be really interested in whether you are considering developing a mechanism, a means by which we could have consistently community-focused schools right across the length and breadth of Wales.
Welsh: Ysgrifennydd y Cabinet, ychydig iawn o amser y mae plant yn ei dreulio yn yr ysgol o gymharu â thu allan i'r ysgol, felly mae'n amlwg yn bwysig iawn, iawn fod y cartref, ac yn wir, y gymuned lle maent yn byw yn cyfrannu at eu haddysg ac yn ei hybu. Mae ysgolion bro yn ffordd wych o adeiladu'r bartneriaeth honno rhwng yr ysgol, y teulu a'r gymuned ehangach. Yn anffodus, mae'r cyfleusterau, yn rhy aml, ar gau gyda'r nos, dros y penwythnos ac yn ystod gwyliau ysgol, ac nid yw hynny'n ddefnydd da o adnoddau mewn cyfnod o gryn bwysau ar gyllid cyhoeddus. Felly, am sawl rheswm, gan gynnwys y rheiny, byddai'n wych pe bai gennym fwy o gysondeb yng Nghymru. Ar hyn o bryd, credaf fod pethau'n eithaf anghyson. Felly, byddai gennyf gryn ddiddordeb mewn gwybod a ydych yn ystyried datblygu mecanwaith, ffordd y gallem gael ysgolion gyda ffocws cymunedol cyson ym mhob cwr o Gymru.
English: The Member highlights a very important point. After the quality of teaching, a family's engagement with their child's education is the second biggest factor that will determine that child's educational outcomes. So, when I talk about community-focused schools, I am clear that it is not just access to a building. It is an ethos within that school that sees its role as engaging with families as a whole. The Member is absolutely right, Presiding Officer: good practice is not uniform. There is outstanding practice going on in Wales. I would particularly like to commend Miskin Primary School in Rhondda Cynon Taf; Monkton Priory Community Primary School in Pembrokeshire, which does some outstanding work with the wider community in engaging parents back into learning, developing qualifications for them then to go on into the world of work; Ysgol Maesglas in Flintshire; and Hafod Primary School, a school I hope to visit with Mike Hedges shortly, which have all been seen by Estyn to be outstanding in this field. We need to ensure that local education authorities and regional consortia are addressing issues of inconsistency when they carry out their challenge and review meetings.
Welsh: Mae'r Aelod yn nodi pwynt pwysig iawn. Ar ôl ansawdd yr addysgu, ymgysylltiad teulu gydag addysg eu plant yw'r ffactor fwyaf ond un o ran pennu canlyniadau addysgol y plentyn hwnnw. Felly, pan fyddaf yn sôn am ysgolion bro, rwy'n glir nad yw hynny'n golygu mynediad i adeilad yn unig. Mae'n ethos yn yr ysgol honno sy'n ystyried mai ei rôl yw ymgysylltu â theuluoedd cyfan. Mae'r Aelod yn llygad ei le, Llywydd: nid yw ymarfer da yn unffurf. Ceir ymarfer rhagorol yng Nghymru. Yn benodol, hoffwn ganmol Ysgol Gynradd Meisgyn yn Rhondda Cynon Taf; Ysgol Gynradd Gymunedol Monkton Priory yn Sir Benfro, sy'n gwneud gwaith rhagorol gyda'r gymuned ehangach yn denu rhieni yn ôl i ddysgu, gan ddatblygu cymwysterau er mwyn iddynt allu camu ymlaen wedyn i fyd gwaith; Ysgol Maesglas yn Sir y Fflint; ac Ysgol Gynradd yr Hafod, ysgol rwy'n gobeithio ymweld â hi gyda Mike Hedges yn fuan, sydd wedi cael eu barnu'n rhagorol yn y maes hwn gan Estyn. Mae angen i ni sicrhau bod awdurdodau addysg lleol a chonsortia rhanbarthol yn mynd i'r afael â materion sy'n ymwneud ag anghysondeb wrth iddynt gynnal eu cyfarfodydd herio ac adolygu.
English: Cabinet Secretary, you represent one of the largest rural areas in south Wales in this Chamber. Rural schools are among the most community-focused schools in Wales. They are at the heart of the communities they serve. Since 1999, hundreds of local authority maintained schools have closed, with rural areas worst affected. What action does the Cabinet Secretary intend to take to address the issues of underfunding, which is the biggest obstacle to keeping rural schools open in Wales?
Welsh: Ysgrifennydd y Cabinet, rydych yn cynrychioli un o ardaloedd gwledig mwyaf de Cymru yn y Siambr hon. Mae ysgolion gwledig ymhlith yr ysgolion sy'n canolbwyntio fwyaf ar y gymuned yng Nghymru. Maent yn ganolog i'r cymunedau y maent yn eu gwasanaethu. Ers 1999, mae cannoedd o ysgolion a gynhelir gan awdurdodau lleol wedi cau, gydag ardaloedd gwledig yn cael eu heffeithio waethaf. Pa gamau y mae Ysgrifennydd y Cabinet yn bwriadu eu cymryd i fynd i'r afael â thanariannu, sef y rhwystr mwyaf rhag cadw ysgolion gwledig ar agor yng Nghymru?
English: Presiding Officer, can I correct the Member? I don't represent one of the largest rural constituencies in this Assembly; it is the largest single rural constituency, geographically, in this Assembly. It is because of that that I have a deep interest in the subject. And that's why my previous experience as a backbencher led me to be determined that this Government can take the issue of rural schools forward. The Member will be aware of answers I gave earlier. We're currently consulting on the school organisation code to move to a presumption against closure. But with regard to finances, he will be aware of the special grant that has been developed, of £2.5 million per annum, to address some of these challenges - very real challenges - that face rural schools and maintaining education in those communities.
Welsh: Llywydd, a gaf fi gywiro'r Aelod? Nid wyf yn cynrychioli un o etholaethau gwledig mwyaf y Cynulliad hwn; rwy'n cynrychioli'r etholaeth wledig fwyaf, yn ddaearyddol, yn y Cynulliad hwn. Dyna pam fod gennyf ddiddordeb dwfn yn y pwnc hwn. A dyna pam fod fy mhrofiad blaenorol fel aelod o'r meinciau cefn wedi sicrhau fy mod yn benderfynol y gall y Llywodraeth hon symud ymlaen ar fater ysgolion gwledig. Bydd yr Aelod yn ymwybodol o'r atebion a roddais yn gynharach. Ar hyn o bryd, rydym yn ymgynghori ar y cod trefniadaeth ysgolion er mwyn sefydlu rhagdybiaeth yn erbyn cau. Ond o ran cyllid, bydd yn ymwybodol o'r grant arbennig a ddatblygwyd, o £2.5 miliwn y flwyddyn, er mwyn mynd i'r afael â rhai o'r heriau hyn - heriau go iawn - sy'n wynebu ysgolion gwledig a chynnal addysg yn y cymunedau hynny.